कंटेनर- ट्रक की भिड़ंत में एक की मौत, दो घायल
भास्कर संवाददाता | मालनपुर (भिंड)
मालनपुर कस्बे में सुबह 4 बजे कंटेनर और ट्रक की भिड़ंत में एक युवक की मौत हो गई और दो लोग घायल हो गए।
वहीं पाना पुल पर भी बस में किसी वाहन ने टक्कर मार दी जिससे बस में सवार दो युवक घायल हुए हैं। शनिवार की सुबह चार बजे कंटेनर क्रमांक यूपी 24 ई 1210 भिंड से ग्वालियर जा रहा था सामने से आ रहे ट्रक क्रमांक एमपी300694 ने कंटेनर में जोरदार टक्कर मार दी। इस हादसे में कंटेनर में बैठे सुनील पुत्र अजयपाल यादव (31) निवासी मूरणधड़ यूपी की मौत हो गई। जबकि हितेन्द्र पुत्र शेर सिंह (18) सहित दो लोग घायल हो गए।
इसी तरह बरोही के समीप आयशर कैंटर ने ने ग्वालियर जा रही बस में टक्कर मार दी । इससे बस में सवार रवि कौरव तथा तिलकराज गंभीर रूप से घायल हो गए। दोनों को उपचार के लिए स्थानीय अस्पताल में भर्ती कराया गया है।
hin_Deva bho_Deva hin_Deva hin_Deva hin_Deva